## Elisa Núñez autoritza un augment de 4 milions d'euros en el pressupost de l'AVSRE per a innovació tecnològica en emergències

*** La consellera de Justícia i Interior reitera que “invertir en la seguretat de la ciutadania ha sigut i serà una de les prioritats de la Conselleria”**

La consellera de Justícia i Interior, Elisa Núñez, ha autoritzat una modificació pressupostària de l'Agència Valenciana de Seguretat i Resposta a les Emergències (AVSRE), consistent en una generació de crèdit de 4.069.270 euros, en el capítol d'ingressos, per a desenvolupar, implementar i validar serveis i comunicacions en matèria d'emergències.

Aquests fons, procedents de l'instrument Next Generation-UE - Pla de recuperació, transformació i resiliència finançat per la Unió Europea, suposen un increment de la inversió en matèria de desplegament de xarxes, canvi tecnològic i innovació, que busca redundar en una millora del funcionament de l'agència esmentada i, per tant, en la seguretat dels ciutadans i ciutadanes de la Comunitat Valenciana.

Elisa Núñez ha reiterat que “invertir en tecnologia aplicada a l'emergència és invertir en seguretat ciutadana i aquesta ha sigut i serà una de les prioritats d'aquesta conselleria: aconseguir que la població se senta protegida davant de qualsevol tipus de risc”.

Fecha: 25/08/2023